1936—1944 шерашкахь иза вара Нохч-ГӀалгӀайн театран артист. 1938 шарахь Саид Бадуев Ӏедало чувоьллира. Цуьнан произведениш яра Нохч-ГӀалгӀайн театран репертуарехь. Иза чувоьллинчул тӀехь цуьнан произведениш гайтар магитина дацар. Эхашарахь театран болх сецна лаьттира. ТӀаьххьаре керла репертуар йира театрас. Оцу репертуарехь яра Нурди Музаевс кхоьллина «Асет» цӀе йолу пьеса а, Константин Тренёвс язйина «Любовь Яровая» а, Александр Афиногеновс кхоьллина «Де хьалха» цӀе йолу пьеса а, кхиераш а. 1940 шарахь цхьаболу нохчийн артисташна а, режиссёрашна а елира Нохч-ГӀалгӀайн АССР Сийлахь артистан цӀе.